Zoologie. Untersuchungen über d. cramol. Entwrckelungsstufen d. Nager d. Jetztzeit. 293 
includit. Processus pterygoidei subperpendiculares vel horizontales. Maxillarum superiorum 
pars malaris, praesertim in formis typicis genuinis juxta, vel ante foramina infraor- 
bitalia tumida, canalis lacrymalis aperturam fisurae similem continet et frequentissime 
membrana cutanea tantum ex parte clausa conspicitur. Palatum osseum, parte anteriore 
semper integrum, parte posteriore vero haud raro emarginatum vel excisum. Foramina 
incisiva plerumque mediocria et molaribus plus minusve magis approximata. Mandibulae 
anguli processus posterior e margine toto inferiore progrediens plus minusve triangularis. 
Myomorphi pro Rodentium ordinis centro et quasi nucleo ejus considerari posse mihi 
videntur. Ipsi enim non solum familiarum, tribuum, generum et specierum numerum dli- 
tissimum continent, sed his ipsis formis numerosissimis affinitatem cum reliquis typis, no- 
minatim cum Scuromorphis et Lagomorphis, praesertim vero cum Hystrichomorphis ma- 
nifestant. — Utpote Myomorphorum typus genuinus Myoïdum familia, in subfamilias A4r- 
cicolinorum et Murinorum commode dividenda, est consideranda. Quoad cranii rationem 
Areicolini, non Murini, longe pluribus notis formarum typicarum notionem prae se ferre 
mihi videntur, etiamsi hucusque contrarium sit statutum. Murini notis craniologicis sal- 
tem magis ad Sciuroïdes tendunt. Arvicolini vero cranï rationem talem exhibent, ut no- 
tarum plurium respectu habito versus Hystrichomorphos et Lagomorphos inelinent, structuram 
igitur magis generalem quare, ut videtur, typicam exhibeant. Murini et Arvicolini omnino 
characteribus osteologicis variis intimo similitudinis vinculo ita cohaerent, ut dentium mo- 
larium structura tantum accuratius distinguas. Notandum ceterum est Murinorum  subfa- 
miliam non solum Sciuroïdibus, sed etiam generis Hydromys ope quodammodo Castoroïdibus ; 
immo adeo genere Sminthus, foraminibus infraorbitalibus maximis infra dilatatis notabili, 
Hystrichomorphis appropinquari. 
Myomorphi, quoad structuram externam, pedibus plerumque, brevibus (posticis omnino 
interdum e contrario, nominatim in Dipodibus admodum elongatis), auriculis plus minusve 
nudis, vel pilis satis brevibus, vel brevissimis obsessis, interdum abbreviatis, caudaque 
plerumque subverticillatim squamosa rariusque pilosa cognoscuntur. Specierum longe major 
numerus in terra vel in antris habitat. Scandentes et natantes rarius, volitantes vero num- 
quam inveniuntur. Memoratu tamen dignum ad Myiomorphos spectare Dipodoïdum fa- 
miliam animalia saltatoria genuina exhibentem. Etiamsi etiam ali Rodentium typi variam 
geographicam distributionem offerant, Myomorphi tamen, ob specierum, generum et fa- 
miliarum copiam subordines reliquos, quoad patriae ambitum, superant, quum inde ab ae- 
quatore ad regiones polares usque in omnibus coeli plagis plantis terrestribus haud caren- 
tibus species plus minusve frequentes, vel saltem singulae vel nonnullae eorum inveniantur, 
ita quidem, ut regionibus certis formae peculiares ad familias singulas vel plures spectantes 
plerumque conveniant. 
